לתושבים שלום,

פינות הגזם והפסולת ליד מועדון הנוער ומגרשי הספורט מהוות מטרד ומפגע ידוע מאז הועתקו לשם, למרות מאמצים ומשאבים רבים שמושקעים בתחזוקתן.

מזה מספר חודשים מתנהל תהליך לאיתור מיקום חלופי לפינות בהובלת ועדת סביבה, ובשיתוף אדריכל נוף, הציבור וועדת תכנון ובניה.

התובנות שעלו מהתהליך הן:

1. כלוב הפסולת - מסתבר שמרבית הפסולת בכלוב אינה של תושבים פרטיים, ובנוסף הכלוב אף משמש גורמים שאינם מאלון הגליל.
2. פינות הפסולת והגזם ימשיכו להוות מפגע בטיחותי, תברואתי וסביבתי בכל מיקום שייבחר.
3. מספר החלופות מוגבל ואין חלופה ארוכת טווח טובה, מסיבות שונות: תכנון תב"ע עתידית למגורים, קירבה לבתים קיימים או עלויות ביצוע גבוהות.
4. חלק מיישובי המועצה החליטו לבטל את פינת הגזם או את מכולת הפסולת או את שניהם, הפינוי בהם מתבצע בתאריכים ידועים מחזית הבתים. מודל זה מקובל בערים וביישובים גדולים, אך גם מאומץ כיום על ידי לא מעט יישובים קטנים.

**הועד והוועדה החליטו:**

1. **פינוי הפסולת הגדולה והגזם באלון הגליל יתבצע מחזיתות הבתים, אחת לשבוע בימים קבועים והפינות המרכזיות יבוטלו.**
2. **התושבים יוציאו את הפסולת הגדולה ו\או הגזם אל החזיתות בערב שלפני יום האיסוף (פסולת תאסף ביום א וגזם ביום ג').**
3. **עד לתאריך .183.10 יפונה וינוקה המתחם הנוכחי מהכלוב, מהפסולת ומהגזם הקיימים בו (פונה ב 6 לספטמבר). עד הודעה על מועד איסוף חדש התושבים ימשיכו לפנות את הפסולת והגזם עצמאית לפינות הישנות (יש להקפיד להפריד פסולת מגזם)**
4. **מודל האיסוף החדש ייבדק במשך כשישה חודשים**
5. **בתום התקופה הועד, ועדת סביבה וועדת בניה יתכנסו על מנת להעריך את הצלחת המהלך. במידת הצורך יוחלט על הקמת פינות פסולת גדולה ו\ או גזם במיקומים חדשים.**
6. **המזכיר בשיתוף ועדת סביבה יערך לפינוי שבועי במודל החדש ויידע את התושבים על ימי הפינוי ואופן הנחת הגזם והפסולת בחזית הבית.**

להצלחת המהלך, נידרש כולנו לשתף פעולה, מפני שהוצאת פסולת שלא במועד הנכון, תהפוך את רחובות אלון הגליל למקום פחות נעים ותפגע באיכות חיינו. לחלופין, מעבר למודל האיסוף החדש:

* יאפשר להיפטר מהמפגע התברואתי, הבטיחותי והסביבתי שיוצרים כיום כלוב הפסולת וערימת הגזם.
* ישפר את רמת השירות לתושבים - לא נדרש יותר להסיע את הפסולת ו\או הגזם לאתר מרכזי.
* ייעל את הקצאת משאבי הישוב לתחזוקה וטיפול בפינוי הפסולת.
* יצמצם ביקורים של "מחפשי מציאות".

לסיכום, כל שינוי מצריך הסתגלות לתנאים החדשים. עם זאת, אנו מאמינים שבעזרת רצון טוב, שיתוף פעולה והרתמות של כולנו, נוכל לנצל את יתרונות המודל החדש ולהינות מיתרונותיו.

מצד שני, תמיד נוכל לחזור לאחור, להקים את הפינות במיקומים חדשים ולחזור למודל הישן.

מודים מראש על שיתוף הפעולה ופתוחים לשאלות, הסברים והערות,

המזכיר, ועדת סביבה והועד.

מייל הועדה לפניות:

sviva.ahg@gmail.com